**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2018. szeptember 19-i ülésére)

**TÁRGY: SZVETNYIK BRIGITTA LAKÁSBÉRLETI JOGVISZONYÁNAK MEGHOSSZABBÍTÁSA**

Kiskőrös Város Önkormányzata a 106/2014. számú határozata alapján bérbe adta az Önkormányzat tulajdonában lévő, kiskőrösi 2650/A/21 helyrajzi számú, természetben 6200 Kiskőrös, Luther Márton tér 7. szám II. emelet 7. ajtószám alatti 59 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 tároló helyiségekből álló komfortos lakást Szvetnyik Brigitta részére 2014. év október hónap 01. napjától 2016. szeptember hónap 30. napjáig, de legfeljebb a Bács-Kiskun Megyei Kormányhivatal Kiskőrösi Járási Hivatalánál fennálló munkaviszonya időtartamára.

Kiskőrös Város Képviselő-testülete a bérleti jogviszonyt a 147/2016. számú határozatával 2016. október 01. napjától 2018. szeptember 30. napjáig meghosszabbította.

Szvetnyik Brigitta 2018. augusztus hónapban kérelmet nyújtott be Kiskőrös Város Polgármesterének címezve lakásbérleti jogviszony meghosszabbítása iránt, mivel lakásproblémáját önhibáján kívül továbbra sem tudja megoldani, anyagi helyzete jelenleg nem teszi lehetővé saját tulajdonú lakás megvásárlását, valamint piaci alapú albérlet fizetését, fenntartását.

A kérelmező a Bács-Kiskun Megyei Kormányhivatal Kiskőrösi Járási Hivatal állami tisztviselője, állandó lakóhelye Kecel.

Bács-Kiskun Megyei Kormányhivatal Kiskőrösi Járási Hivatal vezetője támogatja kérelmét, mivel a munkájára a jövőben is számít, tekintettel arra, hogy ebben az évben szerzett közigazgatás-szervező végzettséget a Nemzeti Közszolgálati Egyetemen.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján - költségelven szakemberek részére kiadott lakások esetén - *a Képviselő-testület a lakásbérleti jogviszonyt - különösen indokolt esetben - legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér - és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

Szvetnyik Brigitta lakásbérleti jogviszonya 2 év időtartamra szól, szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe, a 6200 Kiskőrös, Luther Márton tér 7. szám II. emelet 7. ajtószám alatti 59 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 tároló helyiségekből álló komfortos lakást Szvetnyik Brigitta részére 2 éves időtartamra, de legfeljebb a Bács-Kiskun Megyei Kormányhivatal Kiskőrösi Járási Hivatalnál fennálló állami szolgálati jogviszonya időtartamára.

**Kiskőrös, 2018. szeptember 11.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező Kiskőrös belterületi 2650/A/21 helyrajzi számon nyilvántartott 59 m2 alapterületű, természetben 6200 Kiskőrös, Luther Márton tér 7. szám II. emelet 7. ajtószám alatt lévő 2 szoba, 1 konyha, 1 előszoba, 1 fürdőszoba, 1WC, 1 tároló helyiségekből álló, komfortos, 59 m2 alapterületű lakást bérbe adja Szvetnyik Brigitta részére 2 éves időtartamra, de legfeljebb a Bács-Kiskun Megyei Kormányhivatal Kiskőrösi Járási Hivatalnál fennálló állami szolgálati jogviszonya időtartamára.
2. kezdeményezi a lakásbérleti szerződés közös megegyezéssel történő módosítását a határozat-tervezetben foglaltak szerinti tartalommal való megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal